**Pot prijateljstva Vukovar-Ljubljana, Mostec 23.6.2018**

V počastitev dneva državnosti sosednjih in prijateljskih držav Slovenije in Hrvaške je letos že 16. leto zapored potekala kolesarska karavana »Pot prijateljstva Vukovar – Ljubljana«. Ta kolesarska pot povezuje sosedni, mejni državi na športni in simbolni ravni. Na 500 km dolgi poti so kolesarke in kolesarji naredili več postankov na Hrvaškem in v Sloveniji, da bi po treh dneh vožnje v bolj pomladnem kot poletnem vremenu prispeli 23.6. v Ljubljano. Hrvaško društvo je v športno rekreativnem parku Mostec pripravilo lep kulturni program, ki smo si ga z veseljem ogledali tudi članice in člani društva Šole zdravja. Našim gostom iz Hrvaške smo predstavili naše društvo in izvedli krajši »razgibalni program«. Povabilo k sodelovanju na prireditvi je prišlo s strani organizatorja na pobudo članice Anke iz skupine Savsko naselje, ki zavzeto plete vezi med sosednimi državami. Povabilu so se odzvali člani predvsem ljubljanskih skupin (Savsko naselje, Navje, Koseški bajer, Dravlje…), naše delovanje je prisotnim predstavila predsednica društva Zdenka Katkič. Upamo, da bo takšnih meddržavnih srečanj več ter da bomo idejo o zdravem gibanju in druženju razširili tudi onkraj naših meja.

Prireditev je bila obenem priložnost za naše člane, da se srečamo, spoznamo in pogovorimo o tekočih društvenih aktivnostih, ki jih bo veliko, saj se bliža datum desete obletnice obstoja Društva Šola zdravja.

Mimi Šegina, 23.6.2018